Χριστός Ικαρίας
 Ο Χριστός είναι ορεινό χωριό στο βορειοδυτικό τμήμα της Ικαρίας. Βρίσκεται στις βορειοδυτικές κλιτύς της κορυφής «Αμμούδια» (913 μ.), σε μέσο σταθμικό υψόμετρο 420. Απέχει 63 χλμ. περίπου Δ. του Αγίου Κηρύκου. Ο οικισμός αναγνωρίστηκε το 1918 και ορίστηκε έδρα της κοινότητας Ραχών. Με το ΦΕΚ 244Α - 04/12/1997 αποσπάστηκε από την κοινότητα Ραχών και ορίστηκε έδρα του δήμου Ραχών. Με το ΦΕΚ 87Α - 07/06/2010 αποσπάστηκε από τον δήμο Ραχών και προσαρτήθηκε στον δήμο Ικαρίας. Ο Χριστός Ραχών Ικαρίας είναι γνωστός για την ιδιαιτερότητα των κατοίκων του να κρατάνε τα εμπορικά καταστήματα, τα καφενεία και τα εστιατόρια ανοικτά, ή και να τα ανοίγουν τις βραδινές ώρες μέχρι το ξημέρωμα της επομένης. Είναι χαρακτηριστικό ότι από το πρωί μέχρι τις 7 το απόγευμα επικρατεί σχετική «ερημιά», ενώ στη 1 τα μεσάνυχτα η ζωή έχει «φυσιολογικό» ρυθμό, με πολύ κόσμο να κυκλοφορεί στην κεντρική πλατεία. Μόνο τα σχολεία και το ταχυδρομείο λειτουργούν πριν τις 10 το πρωί. Το έθιμο αυτό, που στη γλώσσα των ντόπιων λέγεται «Ικαριώτικος χρόνος», φαίνεται να έχει τις ρίζες του στην παράδοση του χωριού και αποτελεί ευχάριστη έκπληξη για τους επισκέπτες που, συνήθως, μυούνται στο συγκεκριμένο «ωράριο» κατά τη διάρκεια παραμονής τους στο χωριό. Προς του φίλους επισκέπτες του νησιού να αναφέρουμε ότι όλα τα μαγαζιά(σουπερμάρκετ/καφενεία κλπ)ανοίγουν από το πρωί.Επισης, οι κάτοικοι, επειδή έχουν χωράφια και εργάζονται, κλείνουν κάποιες ώρες το απόγευμα, χωρίς αυτό να σημαίνει ότι είναι τεμπέληδες,όπως πολλάκις έχει υπονοηθεί από τα παραδοσιακά μέσα ενημέρωσης. Η Ικαρία παρά την ειδυλλιακή της εικόνα,έχει πολλά προβλήματα,όπως το συγκοινωνιακό της και το οδικό της δίκτυο,υποστελεχωμένο νοσοκομείο με αποτέλεσμα πολλές φορές οι κάτοικοι να μεταφέρονται Αθήνα σε έκτακτα περιστατικα.Επισης,δεν υπάρχουν αρκετοί καθηγητές στα σχολεία έως τα μέσα της χρονιάς και τα σχολικά κτήρια είναι υποχρηματοδοτημενα από την πολιτεία.Τελος,ο χαρακτηρισμός του νησιού ως "άγονης γραμμής" έχει το μειονεκτημα ότι το πλοίο εκτελεί ένα δρομολόγιο τη βδομάδα το χειμώνα, με αποτέλεσμα οι κάτοικοι να πρέπει να περιμένουν. Η εκκλησία Μεταμόρφωσης του Σωτήρος Χριστού, από την οποία πήρε την ονομασία του το χωριό Η εκκλησία της Παναγίτσας, στη βόρεια είσοδο του οικισμού Το φαράγγι του Χάλαρη, εξαιρετικού κάλλους, με πολλά νερά, που ξεκινάει από τα δυτικά του οικισμού και καταλήγει στην παραλία του Να Τα «Αμμούδια», πέτρινο μπαλκόνι πάνω από το χωριό, με όμορφη θέα Η θέση «Λίτανη» με θέα στο ηλιοβασίλεμαΕπίσης, στο χωριό δραστηριοποιείται ο Γυναικείος Συνεταιρισμός Ραχών, με εργαστήριο και κατάστημα λιανικής πώλησης παραδοσιακών προϊόντων. Το πανηγύρι του Άη Γιάννη, στις 24 Ιουνίου, με το άναμμα φωτιών σε ξερόκλαδα και τα νεαρά άτομα να πηδάνε πάνω από αυτές Το μεγάλο πανηγύρι της Μεταμόρφωσης του Σωτήρος στις 6 Αυγούστου. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr https://www.facebook.com/ChristosRachon/ https://www.youtube.com/watch?v=Ndno_p7l_nM
Ο Χριστός είναι χωριό της Ικαρίας. Υπάγεται διοικητικά στην δημοτική κοινότητα και δημοτική ενότητα (τέως δήμο) Ραχών, του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου Πελάγους.